ලාංකීය ඉතිහාසය තුළ විවිධ සිද්ධීන් හා චරිත ඉස්මතු කරමින් ඉතිහාසගත සිද්ධීන් හා ඇතැම්හු යුග පුරුෂයන් බවට පත් කිරීමටත්, ඇතැම් දේ හා පුද්ගලයන් නාමිකව පමණක් තැබීමටත්, ඇතැම් චරිත ඉතිහාසය තුළින් මකා දැමීමටත් ඉතිහාස ග්‍රන්ථ තුළ ගැබ්ව ඇති පුවත් දෙස ඕනෑකමින් බලන විට මනා ලෙස පැහැදිලි වේ. එවන් තත්ත්වයක් ඇති වීමට විවිධ හේතු ඇත. මහාවංශයේ සඳහන් පරිදි ඉතිහාසයේ ලාංකීය යුග පුරුෂයා දුටු ගැමුණු කුමරු ය. එහෙත් එසේ එතුමා වීරත්වයට පත්වීමට ඉමහත් මෙහෙයක් කළ කාවන්තිස්ස රජු පිළිබඳව ඉතිහාස ග්‍රන්ථවල සඳහන් වන්නේ ඉතාමත් අල්ප වශයෙනි. එමෙන්ම දුටු ගැමුණු-එළාර යුද්ධයේ දී මහත් මෙහෙවරක් කළ දසමහා යෝධයින් ගැන ද සඳහන් වනුයේ ඉතා කෙටියෙනි. එහෙත් දුටු ගැමුණු-එළාර යුද්ධයේ දී විශාල කාර්ය භාරයක් දසමහා යෝධයින්ගෙන් ඉටුවී තිබුණත් ඒ කාර්යය භාරය පිළිබඳව සඳහන් වන්නේ සංක්‍ෂිප්තවය. එහෙත් මෙම දසමහා යෝධයින් පිළිබඳව සැඟව ගිය තොරතුරු රාශියක් ඇත. ඒවා කාලයත් සමගම යටපත්ව ගොස් ඇති අතර එළිදරව් නොවන තත්ත්වයක පවතී. දුටු ගැමුණු රජුගේ යෝධයන් පිළිබඳව බලන විට ඇතැම් චරිත ඉස්මතු වන අතර, ඇතැම් චරිත යටපත්ව ගොස් ඇත. නන්දිමිත්‍ර, සුරනිමල, ගෝඨයිම්භර, ථේරපුත්තාභය වැනි චරිත ඉදිරියට පැමිණ ඇති අතර ඇතැම් චරිත යටපත්ව ඇත.
දුටුගැමුණු එළාර යුද්ධයේ මහත් මෙහවරක් කරේ කවුද ?
දසමහා යෝධයින්